Liggaam onder bad gevind(Argieffoto: Kent Williamson) Die liggaam van ŉ Oos-Kaapse vrou (34) wat al langer as twee jaar vermis word, is Maandag onder ŉ bad in haar huis in Butterworth gevind. Die vrou se 43-jarige man is op die toneel in hegtenis geneem en sal Woensdag in die landdroshof op dié dorp op aanklagte van moord verskyn. Volgens kapt. Siphokazi Mwaisa, polisiewoordvoerder, het die verdagte sy vrou op 3 Julie 2019 as vermis aangemeld. Die saak is ondersoek, maar het niks opgelewer nie. “ŉ Familielid het opgemerk dat die bad nie meer aan die vloer vas was nie en onraad vermoed. “Die polisie is in kennis gestel en beamptes is na die huis ontbied waar hulle die vrou se oorskot onder die bad gevind het.”